Toernooi op Wildeklawer groot sukses | Netwerk24
Regter wil slange vang oor afwesige Bain-hoë
Oudregter Robert Nugent het Dinsdagoggend te velde getrek teen Bain & Company se ontwykende antwoorde.
Deur Charné Kemp 30 April 2018 21:27
Die tiende Wildeklawerskolerugby- en -netbaltoernooi wat Maandag in Kimberley ten einde geloop het, was ’n gepaste viering van tien jaar van skolesportontwikkeling.
So sê Louis de Kock, eienaar van die Wildeklawer-landbou-onderneming wat die toernooi aanbied.
“Ons mik nou boontoe. Daar gaan later vanjaar twee spanne gekies word met die beste rugbyspelers wat hier deelgeneem het.”
Louis de Kock, eienaar van die Wildeklawer-landbouonderneming wat die Wildeklawerskolerugby- en -netbaltoernooi aanbied. Foto: Charné Kemp
Dit sal ’n span van spelers van binnelandse skole wees wat ’n span van spelers van die kusstreke sal pak. Hulle sal in Augustus vanjaar teen mekaar speel in ’n voorwedstryd voordat twee Suid-Afrikaanse rugbyunies mekaar pak.
“Dit gee spelers nog ’n platvorm om hul talente te vertoon. Uitmuntendheid moet op hoër vlakke beloon word.
“Tot nou het ons rugby op laer vlakke bevorder, maar nou mik ons boontoe.
“Wildeklawer ontwikkel en kweek groente, net soos ons met jeugdige sportlui doen. Ontwikkeling en groei is ons besigheid.
“Die Wildeklawer-toernooi sal beslis volgende jaar weer gehou word, en ons sien daarna uit.
“Vanjaar was effe van ’n uitdaging omdat Cassie Carstens, die toernooibestuurder siek geraak het. Gelukkig was daar soveel mense wat ingespring en bereid was om groter rolle te vertolk. Cassie het steeds ’n sentrale rol gespeel omdat hy die ondervinding het.
“Die struktuur is ná tien jaar goed gevestig.
“Dit was ’n besondere dekade van skolesport. Dit het begin met ’n groep skole wat teen mekaar wou speel. Die maatskappy wou graag ’n bydrae lewer tot rugbyontwikkeling.
“Ons wil nie net ’n toernooi borg nie, ons wil dit aanbied. “Saru is geraadpleeg oor hoe die behoefte vervul moet word. Die toernooi word jaarliks volgens behoeftes aangepas. Die toernooi is ’n trap van skolesport tot professionele rugby.
“Daarom is die o.13-, junior en die ontwikkelingsliga later saam met die senior liga ontwikkel,” sê De Kock.
Meer oor: Kimberley | Skolesport
Wildeklawer: Grey en Boishaai marsjeer voort
Wildeklawer: Paul Roos, Gimmies storm voort
Affies lei Noorde se aanslag by Wildeklawer
Paarl Gim skraap deur teen Monnas